Φερνάντο Κολούνγκα

Ο Φερνάντο Κολούνγκα (Fernando Colunga Olivares, 3 Μαρτίου 1966 -) είναι Μεξικανός ηθοποιός και σκηνοθέτης. Θεωρείται βετεράνος στον χώρο του θεάματος στο Μεξικό, έχοντας πρωταγωνιστήσει σε δεκάδες τηλενουβέλες.

 Γεννήθηκε στη Πόλη του Μεξικού το 1966. Είναι γιος του μηχανικού Δον Φερνάντο Κολούνγκα και της Δόνια Μαργαρίτα Ολιβάρες. Ο Κολούνγκα από την πλευρά του πατέρα του έχει ισπανική καταγωγή. Σπούδασε μηχανολογία στο University of Mexico. Από μικρός ήθελε να γίνει ηθοποιός. Ο Φερνάντο δούλεψε σαν κασκαντέρ σε διάφορες τηλενουβέλες. Η πρώτη του συμμετοχή στην τηλεόραση ήταν στην τηλενουβέλα María Mercedes το 1992. Μετά από αυτήν έπαιξε σε πολλές άλλες, όπως, Mas alla del puente, Marimar και Alondra. Ο πρώτος του μεγάλος ρόλος ήταν στη Maria la del Barrio το 1996, η οποία είχε τεράστια επιτυχία και τον καθιέρωσε ως τον κορυφαίο άντρα πρωταγωνιστή τηλενουβέλας. Η επιτυχία του συνεχίστηκε και το 1997 όταν απέκτησε τον δεύτερο μεγάλο του ρόλο στην Esmeralda, η οποία επιβεβαίωσε την θέση του στον χώρο των τηλενουβέλων. Ο Κολούνγκα θεωρείται ο πιο δημοφιλής ηθοποιός τηλενουβέλων στο Μεξικό, έχοντας συμμετάσχει στις σπουδαιότερες τηλεοπτικές παραγωγές της χώρας από τον όμιλο της Televisa, που κυριαρχεί στον χώρο της τηλενουβέλας διεθνώς από την δεκαετία του 50 και μετά. Συνολικά, έχει συμμετάσχει σε περισσότερες από 19 τηλεοπτικές σειρές, σε πολλές από τις οποίες ήταν πρωταγωνιστής. Το 1998 πρωταγωνιστεί στην La Usurpadora μαζί με την ηθοποιό Γκαμπριέλα Σπάνικ καθώς και με άλλους ηθοποιούς που είχε συνεργαστεί παλαιότερα. Ο Κολούνγκα σε μια συνέντευξη αναφέρει: Μου άρεσε ο ρόλος, επειδή είναι αρκετά διαφορετικός από μένα, αλλά φαίνεται ότι δεν ήμαστε σεξιστές. Ο Κάρλος Ντανιέλ έχει ένα αδύναμο χαρακτήρα και δεν είναι περίπτωσή μου. Ο Κολούνγκα κατάφερε να αλλάξει ένα κομμάτι της εικόνας του. Ναι, είμαι ο πρωταγωνιστής στην τηλενουβέλα, θα έχω γένια και μουστάκι. Αυτό δεν είχε συμβεί ποτέ, επειδή οι άνδρες πρωταγωνιστές πρέπει πάντα να είναι άψογοι χωρίς να εμφανίζονται πάρα πολύ απλοί. Ο χαρακτήρας μου έχει μια διαφορετική εικόνα, πιο νεανική. Το 1999 έπαιξε στην τηλενουβέλα Nunca te Olvidare, δίπλα στην Εδίτ Γκονσάλες. Επίσης, συμμετείχε στη μίνι-σειρά Cuento de Navidad. Επομένως σταθμός είναι η τηλενουβέλα Abrazame muy Fuerte το 2000, με την Αρασέλι Αράμπουλα. Μετά από αυτό το ρόλο, πέρασε κάποιο χρόνο μακριά από τις τηλενουβέλες, ενώ χρειάστηκε χρόνο για να μελετήσει την υποκριτική και την παραγωγή.Το 2001 συμμετείχε στη μίνι-σειρά Navidad sin Fin. Το 2003 επανέρχεται και πρωταγωνιστεί ως Μανουέλ Φουέντες Γκέρρα στο Amor Real, ερμηνεύοντας το νόθο γιο ενός πλούσιου γαιοκτήμονα. Μετά το Amor Real επανήλθε σε ένα είδος που αγαπά το θέατρο. Μαζί με τον Σέσαρ Έβορα και σε ένα προσαρμοσμένο σενάριο, ξεκίνησαν την παράσταση Trampa de muerte. Η μεγαλύτερη πρόκληση μου στη δημιουργία αυτού του έργου, είναι ότι οι άνθρωποι έχουν μια καλή στιγμή, μπορείτε να απολαύσετε τη δουλειά μου και να δείτε μια διαφορετική παράσταση. Αξίζει τον κόπο να πληρώσεις ένα εισιτήριο για να δεις έναν ηθοποιό είπε σε συνέντευξή του, ο Κολούνγκα. Αφού πέρασε αρκετούς μήνες περιοδεύοντας με το έργο του, το 2005, επιστρέφει στην τηλεόραση με την τηλενουβέλα Alborada μια ιστορία που διαδραματίζεται στο Μεξικό τον 18ο αιώνα. Το 2007 επιστρέφει για να πρωταγωνιστήσει στο Pasión μια τηλενουβέλα εποχής. Το 2008 έπαιξε στην τηλενουβέλα Mañana Es Para Siempre. Το 2010 πρωταγωνίστησε στην τηλενουβέλα Soy tu dueña (Αγάπη και Μίσος, με αυτόν τον τίτλο προβλήθηκε στην Κύπρο). Το 2012, πρωταγωνιστεί στο Porque el amor manda. Το 2015 πρωταγωνίστησε για πρώτη φορά ως κακός στην τηλενουβέλα Pasión y Poder Τηλενουβέλες Dulce desafío - 1988/89 Cenizas y diamantes - 1990/91 Alcanzar una estrella II - 1991 Madres egoístas - 1991, ως Χόρχε María Mercedes - 1992/93, ως Τσίτσο Mas alla del puente - 1993/94, ως Βαλέριο Ρόχας Marimar - 1995, ως Αδριάν Ροσάλες Alondra - 1995, ως Ραούλ Γκουτιέρρες Maria la del Barrio - 1995/96, ως Λουίς Φερνάντο ντε λα Βέγα Esmeralda - 1997, ως Χοσέ Αρμάντο Πενιαρρέλ ντε Βελάσκο La Usurpadora - 1998, ως Κάρλος Ντανιέλ Μπράτσο Nunca te Olvidare - 1999, ως Λουίς Γουστάβο Ουρίμπε ντελ Βάγιε Abrazame muy Fuerte - 2000/01, ως Κάρλος Μανουέλ Ριβέρο Amor Real - 2003, ως Μανουέλ Φουέντες Γκέρρα Alborada - 2005/06, ως Λουίς Μανρίκε ι Αρεγιάνο Pasión - 2007/08, ως Ρικάρδο ντε Σαλαμάνκα ι Αλμόντε "Ελ Αντιγιάνο" Mañana Es Para Siempre - 2008/09, ως Εδουάροδ Χουάρες Κρους/Φράνκο Σαντόρο Soy tu dueña - 2010, ως Χόσε Μιγκέλ Μοντεσίνος Porque el amor manda - 2012/13, ως Χεσούς Γκαρσία Pasión y Poder - 2015/16, ως Ελάδιο Γκόμες Λούνα ΑλταμιράνοΤηλεόραση La telaraña - 1988/89 Mujer, casos de la vida real - 1994, (επεισόδιο: "Te olvidaré") Plaza Sésamo - 1995/97 Más allá de la usurpadora - 1998, ως Κάρλος Ντανιέλ Μπράτσο Cuento de Navidad - 1999/00, ως Χάιμε Ροδρίγκες Κοδέρ Navidad sin Fin - 2001, ως Πέδρο XHDRbZ - 2002, ως Χοσέ, (επεισόδιο: "Una de lobos")Ταινίες La guerrera vengadora - 1988 Bésame en la boca - 1995, ως Αρτούρο Esclavos de la pasión - 1995 Ladrón que roba a ladrón - 2007, ως Αλεχάντρο Τολέδο Ladrones - 2015, ως Αλεχάντρο ΤολέδοΘέατρο Un engaño no hace daño Trampa de muerte La Cenicienta Manos quietas Obscuro total (σκηνοθεσία) Φερνάντο Κολούνγκα στην IMDb Προφίλ του Φερνάντο στο Alma Latina